Indikasjoner

Oligohydramnion og variable deselerasjoner

Tykt, mekoniumtilblandet fostervann og variable deselerasjoner

Utstyr

1 liter Ringer av kroppstemperatur (finnes på operasjonsstuen).

Vanlig intravenøst infusjonssett

Lofric Insti-Cath Nelaton CH 14 (kateter, finnes på fødeavdelingen)

Fremgangsmåte

Placenta lokaliseres med ultralyd transabdominalt

Posen med Ringer henges ca. 1 meter over pasienten. Infusjonssett og kateter kobles til Ringerposen og fylles med væske. Infusjonspumpe brukes ikke.

Kateteret føres inn gjennom cervix og videre opp mellom fosterhodet og uterinveggen. Dersom placenta ligger over mot en av uteri sider, føres kateteret inn på motsatt side. Det innføres ca. 20 cm.

Infusjon av Ringer 500 ml på ca 20 minutter (25 ml per minutt ≈ 8 dråper per sekund)

Kateteret fjernes

Det er normalt at noe av væsken renner ut igjen. Dersom mye av væsken renner ut og/eller variable deselerasjoner oppstår igjen senere, kan infusjonen gjentas. Kontinuerlig infusjon av 3 – 4 ml/min er også mulig.